Case ID: 1152239
Sentence 0: Təqsirləndirilən şəxs ittiham verilmişdir ona görə ki, o, orta dərəcəli alkoqol sərxoşluq vəziyyətində xx.xx.2017-ci il tarixdə, saat 02 radələrində quru hava şəraitində özünə məxsus “Daewoo Nexia” markalı, **-RL-*** dövlət qeydiyyat nişalı avtomobili Xaçmaz rayonu ərazisindən keçən “Xudat-Yalama” yolu ilə Xudat şəhəri istiqamətində 110-120 km/saat sürətlə hərəkət etdirərkən “Yol hərəkəti haqqında” Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini, yəni yol hərəkətinin iştirakçıları üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçısına, onların nəqliyyat vasitələrinə, başqa əmlaka zərər vurmamalı və hadisənin qarşısını almağa texniki imkanı olduğu halda həmin təhlükəsizlik tədbirlərinə riayət etməli olduğu halda bu tələbləri pozaraq, həmin Qanununun 37-ci maddəsinin 1-ci hissəsinin 8-ci bəndinin tələblərini pozmaqla avtomobili sərxoş vəziyyətdə idarə edərək,həmçinin qeyd olunan qanunun 50-ci maddəsinin 2-ci hissəsinin, 2-ci bəndinin tələblərinə əməl etməməklə avtomobili yaşayış məntəqəsindən kənarda maksimum icazə verilən 90 km/saatdan yüksək, 110-120 km/saat sürətlə idarə edərək “Xudat-Yalama” yolunun 3-cü kilometirliyində sükan arxasında yuxulayaraq idarəetməsini itirib avtomobilin yoldan kənara çıxaraq aşması nəticəsində ehtiyatsızlıqdan avtomobildə qabaq sağ oturacaqda sərnişin qismində əyləşmiş, 1970-ci il təvəllüdlü X3 alın sümüyünün qapalı-qəlpəli sınığı; ənsə alt çənə nahiyələrinin əzilmiş və döş qəfəsinin səthi əzilmiş yaraları; alının qançırı; sağ said, sağ bazu sağ diz və sağ baldır nahiyələrinin sıyrıqları; baş-beyin toxumasına, onun mədəciklərinə və qişaları altına qansızma kimi xəsarətlər yetirməsi ehtiyatsızlıqdan zərərçəkmiş şəxs İlqar Ələkbərovun ölümünə səbəb olan yol nəqliyyat hadisəsi törətmiş və daha sonra isə həmin qanunun 37-ci maddəsinin 4-cü hissəsinin tələblərini, yəni zərər çəkənlərə ilk tibbi yardım göstərilməsi üçün mümkün olan tədbirləri görməli, hadisə haqqında Azərbaycan Respublikasının daxili işlər orqanlarına xəbər verməli, həmin orqanların əməkdaşlarının gəlməsini gözləməli olduğu halda, bu tələbləri də pozaraq yolnəqliyyat hadisəsi yerindən qaçmışdır.